v001101l - kga
                              udskrift
                                  af
                 sø- & handelsrettens dombog
                             ____________
den 4. maj 2006 blev af retten i sagen
v-11-05
chanel s.a.
(advokat hanne weywardt)
  og
louis vuitton malletier s.a.
(advokat hanne weywardt)
  mod
analiza medgyesi
(advokat erik korpela-andersen)
afsagt sålydende
                                d o m:
indledning og påstande:
sagen vedrører ansvar og erstatning for import af varemærkeforfalskede
tasker, punge m.v.
                                      - 2 -
sagsøgerne, chanel s.a. og louis vuitton malletier s.a. (herefter chanel,
henholdsvis louis vuitton), har nedlagt følgende påstande:
1. de af toldskat københavn den 15. december 2004 trufne beslutnin-
    ger om suspension af frigivelse af produkter i sagerne      02/04-267-
    01198 og 02/04-267-01200 stadfæstes.
2. de under den af toldskat københavn foretagne suspension i sagerne
    02/04-267-01198 og 02/04-267-01200 beslaglagte produkter afstås
    til statskassen til destruktion.
3. analiza medgyesi forbydes at producere, importere, sælge, markeds-
    føre og/eller på anden måde overdrage eller disponere over produkter
    som bærer et eller flere af de af sagsøgerne registrerede varemær-
    ker, jf. bilag 1-2, uden at hidrøre fra sagsøgerne, og/eller bærer va-
    remærker som er forvekslelige med de af sagsøgerne registrerede
    varemærker eller i øvrigt anvende de af sagsøgerne registrerede va-
    remærker.
4. analiza medgyesi forbydes at producere, importere, sælge, markeds-
    føre og/eller på anden måde overdrage eller disponere over produkter
    som bærer et eller flere af de af louis vuitton registrerede designs, jf.
    bilag 4, uden at hidrøre fra louis vuitton, og/eller bærer designs som
    er forvekslelige med de af louis vuitton registrerede designs eller i
    øvrigt at anvende de af louis vuitton registrerede designs.
5. analiza medgyesi skal betale 58.700 kr. i erstatning til chanel med
    procesrente fra 12. januar 2005.
6. analiza medgyesi skal betale 157.400 kr. i erstatning til louis vuitton
    med procesrente fra 12. januar 2005.
sagsøgte, analiza medgyesi, har taget bekræftende til genmæle over for
sagsøgernes påstande 1-4. hun har oplyst at hun ikke har kendskab til
forsendelsen med de varemærkeforfalskede produkter. hun har for så
vidt angår påstandene 5 og 6 nedlagt påstand om frifindelse, subsidiært
betaling af et mindre beløb.
sagens omstændigheder
chanel er et fransk selskab grundlagt af coco chanel i begyndelsen af
1900-tallet. chanel er i dag en verdensomspændende virksomhed der
producerer, markedsfører og forhandler luksusprodukter inden for tasker
                                    - 3 -
og andre lædervarer, beklædning, parfume og kosmetik samt ure og
smykker. de originale produkter inden for tasker og andre lædervarer
hidrørende fra chanel forhandles alene i butikker udpeget af chanel med
specialuddannet personale. butikken ”birger christensen”, østergade 38,
københavn, har eneforhandlingsretten til de skandinaviske lande af de
originale produkter inden for bl.a. lædervarer med chanels varemærke.
louis vuitton er et fransk selskab der siden 1954 har produceret og for-
handlet luksusprodukter inden for tasker, kufferter, beklædning, parfume
og kosmetik samt ure og smykker. louis vuitton indgår sammen med
andre selskaber i en af verdens største koncerner inden for luksusbrands
ved navn lvmh (louis vuitton möet hennessey). de originale produkter
hidrørende fra louis vuitton forhandles udelukkende i butikker udpeget af
louis vuitton med specialuddannet personale. i danmark sælges louis
vuittons produkter gennem en eneforhandler der har eksklusiv ret til at
sælge og markedsføre louis vuittons produkter, louis vuitton copenha-
gen, østergade 18, københavn.
analiza medgyesi stammer fra filippinerne, men er bosiddende i dan-
mark. hun har i 9 år været gift med morten medgyesi.
den 1. december 2004 modtog det internationale postcenter i køben-
havns lufthavn, kastrup, fire pakker fra filippinerne. pakkerne var adres-
seret til analiza medgyesi, grønnevej 259, 9 d. 3, 2830 virum. pakkerne
der indeholdt 94 varer, herunder bl.a. 58 tasker og punge m.v. med sag-
søgernes varemærker, blev tilbageholdt af toldskat idet der var mistanke
om at produkterne var varemærkeforfalskede. efter anmodning fra sag-
søgerne suspenderede toldskat frigivelsen af forsendelsen den 15. de-
cember 2004.
ved breve af 16. december 2004 skrev sagsøgernes advokat til analiza
medgyesi og tilbød hende en forligsmæssig løsning af sagerne.
den 20. december 2004 skrev advokat erik korpela-andersen på vegne
analiza medgyesi bl.a. således til sagsøgernes advokat:
                                      - 4 -
”min klient har ikke importeret de omhandlede varer, som åbenbart er
blevet fremsendt til min klient af nogle landsmænd, som min klient ikke
kender.
min klient kommer selv fra filippinerne, og det er ikke ukendt, at lands-
mænd fra filippinerne kan finde på at sende julegaver til distribution via
herboende landsmænd.
min klient har dog ikke tidligere modtaget sådanne forsendelser og er
heller ikke i dette her tilfælde klar over indholdet.
min klient tager derfor klart afstand fra de anførte forsendelser og kan
derfor heller ikke anerkende at være deres klient/er noget beløb skyldig.”
sagsøgerne opretholdt kravene hvorefter nærværende sag blev anlagt.
sagen blev den 14. december 2005 berammet til domsforhandling den
23. marts 2006. den 20. marts 2006 meddelte analiza medgyesis advo-
kat at hans klient havde ”måttet tage til manila uden forvarsel som følge
af en akut opstået situation”, hvorfor hun ikke var i stand til at møde op
til domsforhandlingen. retten afslog at omberamme domsforhandlingen.
under sagen har advokat erik korpela-andersen anført følgende om sin
klient i duplik af 8. maj 2005, i brev af 23. maj 2005, i processkrift i af
20. juli 2005 og i processkrift ii af 19. september 2005:
analiza medgyesi stammer fra manila. hun kom til danmark i oktober
1996. hun er uddannet sygehjælper, men har været arbejdsløs siden
marts 2004. indtil da var hun ansat på et plejehjem. hun har senest væ-
ret i filippinerne en uge i november 2004 for at få opereret sine tænder.
under opholdet boede hun hos angel santos og joey der er venner og
bor i makati city, manila. hun ved ikke, hvem der har sendt hende de
pågældende pakker. hun har ikke haft kontakt med sin mor, nilda fran-
cisco, siden hun var 2 år. hendes far, mario poblete, døde i 1996 i usa.
det er endvidere oplyst, at kulturen i filippinerne er en anden end i
danmark. hvis en filippiner har hjulpet en anden filippiner, er det skam-
                                    - 5 -
fuldt at afslå en anmodning om at modtage nogle varer, såfremt den
”modtagende” filippiner skylder den ”afsendende” filippiner en tjeneste.
analiza medgyesi skylder imidlertid ikke nogen anden filippiner nogen
tjeneste og kunne uanset hvad aldrig finde på at medvirke til import af
kopivarer.
af kontoudskrift for perioden 1. oktober 2004 til 31. december 2004 for
analiza medgyesis bankkonto i danske bank fremgår bl.a. at der med
bogføringsdato den 10. november 2004 blev indsat 5.000 kr. på kontoen
vedrørende ”kundekort 4260 0111”, at der med bogføringsdato den 16.
november 2004 blev hævet 60 euro fra kontoen vedrørende ”lenz august
& co atm”, svarende til 450,36 kr., og at der med bogføringsdatoen den
22. november 2004 blev hævet 15.000 filippinske pesos vedrørende
”bpi”, svarende til 1.544,61 kr.
om posteringerne har advokat erik korpela-andersen i processkrift i af
20. juli 2005 og i processkrift ii af 19. september 2005 oplyst at ”indbe-
talingen på kr. 5.000,00 på/fra ”kundekort 42600111” kommer fra sag-
søgtes ægtefælle…”, at de 60 euro blev anvendt til mad og drikke mens
analiza medgyesi befandt sig i transithallen i frankfurt lufthavn, at ”bpi…
er sagsøgtes hævning i en kontantautomat i manila.”, og at beløbet på
ca. 1.550 kr., blev brugt til ”mad, drikke, is, sodavand m.v., - d.v.s. som
almindelige lommepenge”.
under sagen har sagsøgerne gennemgået og forevist eksempler på de
produkter der fandtes i de fire pakker til analiza medgyesi, samt gen-
nemgået og forevist de tilsvarende originale produkter. det fremgik heraf
at produkterne i pakkerne til analiza medgyesi er lavet af andre og gen-
nemgående billigere materialer end originalprodukterne, og at farvevalg
og -sammensætning er anderledes end for originalprodukterne.
for så vidt angår chanel, koster de originale produkter mellem 2.600 og
11.800 kr.
forklaringer
mette nellemann jensen har forklaret at hun er ansat som supervisor i
louis vuittons danske datterselskab. hun har arbejdet i selskabet i 10 år.
                                    - 6 -
louis vuitton som virksomhed er kendt for luksusprodukter. virksomhe-
den stræber efter at opnå det perfekte håndværk, f.eks. forarbejdes kan-
vasset til tasker og punge på en særlig måde. monogram-kanvasset er
det mest kendetegnende ved louis vuittons produkter.
når man køber en louis vuitton taske, køber man også den service der
følger med. man kan reklamere i alle 345 butikker i hele verden. tasker-
ne pakkes ind på en særlig måde, herunder i en stofpose og gaveæske.
de originale louis vuitton-produkter der svarer til produkterne der fand-
tes i forsendelsen til analiza medgyesi, koster mellem 2.400 og 21.900
kr. en flad, aflang taske som også var i forsendelsen, ligner dog nærmest
en louis vuitton-krokodilleskindstaske, der koster omkring 60.000 kr.
som original.
der er forskellige prisniveauer på kopiprodukter. de foreliggende kopi-
produkter vil nok kunne sælges for mellem ca. 500 og 3.000 kr. de falske
louis vuitton-monogrammer sidder meget pænt lige, og syningerne er
også rimeligt lige. folk vil gerne give 1.000 kr. eller mere selv om der er
tale om et kopiprodukt. det er prisen for en drøm. de foreliggende kopi-
produkter ville man kunne forsøge at sælge som originale produkter
hvorfor de må antages at kunne sælges for en højere pris.
mette n. jensen støder ofte på kopiprodukter. det kan f.eks. være kun-
der der har fået dem i gave, og i den tro at der er tale om ægte varer,
gerne vil bytte eller få dem repareret hos louis vuitton. det sker 2-3
gange om ugen. der er helt sikkert en klar stigning i omfanget af kopiva-
rer. det ødelægger louis vuittons image fordi kvaliteten er en anden.
man ser alle aldre gå med kopiprodukter.
louis vuitton giver aldrig licens.
lars kryger nielsen har forklaret at han er fuldmægtig i skattecenter kø-
benhavns særlige afdeling til behandling af sager om varemærkeforfalsk-
ning. han har været i afdelingen siden december 2004. afdelingens pri-
                                    - 7 -
mære opgave er at bekæmpe indførsel af varer der er piratkopier. der er
seks medarbejdere i afdelingen der betjener hele københavnsområdet.
det er meget forskelligt om der er anført afsender på kopiprodukt-
forsendelser. nogle forsendelser er næsten uden oplysninger, mens an-
dre indeholder meget detaljerede afsenderoplysninger.
når adressaterne får besked om at en pakke er tilbageholdt, reagerer de
ofte f.eks. ved at ringe, men lars kryger nielsen har ikke kunnet konsta-
tere at der har været kontakt med analiza medgyesi i sagen.
kopiprodukter er et stort og et stigende problem. man ser det især for
luksusvarer, men i dag bliver næsten alt kopieret. louis vuitton er et af
de mærker man oftest ser kopieret.
procedure
chanel og louis vuitton har anført at sagen handler om kopiprodukter og
om konsekvenserne af indførsel i danmark. de omhandlede produkter er
eller bærer slaviske efterligninger af produkter, varemærker eller designs
som tilhører sagsøgerne. varemærkeloven og designloven er dermed
overtrådt.
spørgsmålet er om analiza medgyesi kan gøres ansvarlig, og i givet fald,
hvad der skal betales.
analiza medgyesi har angivet at hun ikke kendte til forsendelsen før sag-
søgerne skrev til hende om det. hun har ligeledes oplyst at pakkerne er
sendt af en for hende ukendt person, og at det ikke er usædvanligt at
filippinere kan finde på at sende pakker til ukendte landsmænd til videre
distribution, f.eks. julegaver. hun har endvidere oplyst at hendes ophold i
filippinerne i november 2004 skyldtes tandoperation.
en række faktorer peger i retning af at analiza medgyesis oplysninger
ikke er rigtige. analiza medgyesi stammer oprindeligt fra filippinerne.
hun opholdt sig i filippinerne inden for 14 dage før forsendelsen. hun
hævede ca. 1.550 kr. mens hun var i manila. tandlægeudgiften er udo-
kumenteret. der er tale om en stor forsendelse indeholdende næsten 100
                                   - 8 -
produkter. analiza medgyesi har ikke ualmindeligt navn. afsenderen har
anført hendes adresse detaljeret og præcist. en filippiner tjener i gen-
nemsnit ca. 1.200 dkr. om måneden. forsendelsen koster med luftpost
ca. 1.100 dkr. hertil kommer prisen for produkterne i manila. en ukendt
person skulle således have brugt 1-1½ månedsløn for at sende produkter
til en for ham ukendt person, analiza medgyesi, uden sikkerhed for at få
fortjeneste. derimod svarer køb af varerne samt forsendelsesomkostnin-
gerne nogenlunde til det beløb analiza medgyesi hævede i manila. hendes
fravær under domsforhandlingen bestyrker dette. hun har ikke oplyst
grunden til sit fravær, og retten bør derfor lægge til grund at hun ikke
har ønsket at afgive forklaring i retten med deraf følgende ansvar. sag-
søgerne har ikke fravalgt analiza medgyesis tilstedeværelse under sagen.
det må således lægges til grund at analiza medgyesi har bestilt eller på
anden måde medvirket til indførelsen af produkterne. analiza medgyesi
må stå til ansvar herfor. hvis hendes forklaring om at hun ikke kendte til
forsendelsen blev godtaget, ville man give frit slag for indførsel af vare-
mærkeforfalskede produkter.
erstatning og vederlag skal beregnes efter lov nr. 1430 af 21. december
2005 der trådte i kraft pr. 1. januar 2006. der kan således også gives
godtgørelse for ikke-økonomisk skade, ligesom der kan ske en friere er-
statningsudmåling. den juridiske litteratur antager at loven vil medføre
større erstatninger til rettighedshaverne. loven indeholder ikke nogen
særlig overgangsbestemmelse hvorfor den finder anvendelse fra ikraft-
trædelsen, og derfor også i nærværende sag.
der er behov for at anvende loven i nærværende sag. der er tale om ko-
pier af produkter inden for luksussegmentet. det er verdensmærker der
er opbygget over mange år, og hvorpå der er anvendt mange markedsfø-
ringskroner. hver uge bliver louis vuittons forretning konfronteret med
kopiprodukter. kundesegmentet er det samme, og der sker derfor et af-
sætningstab på kort sigt. som forklaret substituerer de falske produkter i
vidt omfang de ægte. der sker endvidere en betydelig og vedvarende
markedsforstyrrelse på langt sigt. sagsøgerne lider en væsentlig ideel
skade idet varemærkerne udvandes. eksistensen af kopiprodukter medfø-
                                    - 9 -
rer også at kunderne bliver tilbageholdende med at købe originalproduk-
terne.
sagsøgerne er utvivlsomt berettiget til vederlag da der er tale om udnyt-
telse af sagsøgernes varemærker. endvidere er sagsøgerne berettiget til
at få dækket omkostningerne til opbevaring, destruktion mv. det er vig-
tigt at sanktionere effektivt.
varerne er kommet i omløb når de er købt og importeret. der er fast
praksis for at det er erstatningspådragende at importere og handle med
kopiprodukter.
i det udarbejdede støttebilag er det beregnet at chanel og louis vuitton
kunne have nedlagt højere erstatningspåstande. der er taget udgangs-
punkt i originalpriser. kopiprodukterne sælges for op til 3.000 kr. når de
sælges som kopier. hvis de sælges som originale, er prisen endnu højere.
støttebilaget er udarbejdet med et lavt prisleje for øje. i støttebilaget er
der opgjort et afsætningstab/tab for markedsforstyrrelse på 50%. sagsø-
gerne er endvidere berettiget til en godtgørelse for ideel skade der ligele-
des er sat til 50%. for så vidt angår vederlagsdelen, er udnyttelsen side-
stillet med lovlig udnyttelse. da det ikke er muligt at opnå licens til louis
vuitton eller chanel-produkter, må licensafgiften fastsættes skønsmæs-
sigt. sagsøgerne har fastsat licensvederlaget til 25 % af salgsvederlaget.
analiza medgyesi har anført at en eller anden som hun ikke kender, har
forsøgt at sende nogle pakker til hende. det var kopivarer i pakkerne
som imidlertid aldrig nåede frem til hende. hun har derfor aldrig har set
indholdet af forsendelserne.
analiza medgyesi har ikke været til stede under domsforhandlingen, og
det er beklageligt at hun ikke har kunnet blive afhørt, men der er ikke
tvivl om at hun ville have forklaret at hun ikke havde kendskab til pak-
kerne. sagsøgerne mangler ret meget i at kunne bevise at hun kendte
noget til forsendelserne. sagsøgerne har fremsat insinuationer om at det
af analiza medgyesi hævede beløb nok var brugt til porto, men det er
rene gætterier. sagsøgerne har forsøgt og har haft lejlighed til at bevise
at analiza medgyesi havde kendskab til pakkerne. analiza medgyesi har
                                   - 10 -
flittigt forklaret og skrevet ned hver gang for hver eneste provokation:
det kunne betale sig at flyve til manila for at gå til tandlægen. hun har
redegjort for sin arbejdsmæssige situation og fremlagt kontoudtog. der
er ingen særlig posteringer på kontoudtoget, og i øvrigt intet der knytter
analiza medgyesi til forsendelserne.
folk i manila kan finde på at sende sådanne forsendelser. filippinere
hjælper hinanden når der er brug for det, og forventer at filippinere hjæl-
per landsmænd. analiza medgyesis adresse er formentlig blevet luret af
mens hun var i manila.
sagsøgerne har ved at protestere imod anmodningen om omberammelse
af sagen, fraskrevet sig muligheden for at kunne stille spørgsmål til ana-
liza medgyesi. alene af den årsag bør analiza medgyesi frifindes.
indholdet af sagsøgernes støttebilag giver anledning til undren. stævnin-
gen er udarbejdet på et andet grundlag end støttebilaget. priserne på
originalprodukterne er således højere på støttebilaget end i stævningen.
som følge heraf må beløbene i stævningen lægges til grund.
der foreligger ikke en overtrædelse af varemærkeloven eller designloven,
fordi analiza medgyesi ikke har haft kendskab til forsendelserne og derfor
ikke har krænket rettigheder forsætligt eller uagtsomt.
hvis retten alligevel finder at der foreligger et erstatningsansvar, gøres
det gældende at varerne aldrig kom i omløb. de ligger trygt og godt hos
toldvæsenet. sagsøgerne har derfor ikke lidt noget tab.
kopivarerne og de originale varer har ikke samme målgruppe. det kan
godt være de blander sig en lillebitte smule sammen, men ikke så meget
at kopivaremarkedet forstyrrer markedet for originalprodukter. louis
vuittons repræsentant forklarede således at de kun modtog ganske få
henvendelser om ugen.
retspraksis er noget uklar. de domme sagsøgerne påberåber sig, vedrø-
rer tilfælde hvor folk selv har importeret forsætligt eller groft uagtsomt.
erstatningen må derfor sættes meget lavere idet analiza medgyesi ikke
                                   - 11 -
havde kendskab til pakkerne, hun er tilfældigvis adressat, hun har intet
aktivt gjort, og hun har hverken forsætligt eller uagtsomt krænket sag-
søgernes rettigheder. det er ikke ansvarspådragende at stå som modta-
ger.
rettens begrundelse og resultat:
retten tager sagsøgernes påstande 1-4 til følge idet analiza medgyesi har
taget bekræftende til genmæle heroverfor.
retten lægger efter bevisførelsen til grund at de varer der var i forsen-
delsen til analiza medgyesi, er kopier af sagsøgernes originale produkter
og designs og/eller bærer kopier af sagsøgernes varemærker.
analiza medgyesi har under sagen gjort gældende at hun intet kendte til
pakkerne eller til afsenderen. analiza medgyesi er imidlertid anført som
adressat på forsendelsen, og hendes navn og adresse var udførligt angi-
vet. på den baggrund finder retten at der er en formodning for at analiza
medgyesi havde kendskab til forsendelsen der indeholdt 94 varer. ved
den bevisførelse der er fundet sted under sagen, er denne formodning
ikke afkræftet, idet analiza medgyesi ikke har dokumenteret eller blot
sandsynliggjort at hun ikke skulle have kendskab til forsendelsen. hun
har endvidere - ved uden nærmere begrundelse at udrejse af danmark
kort tid før domsforhandlingen som har været berammet i længere tid -
fraskrevet sig muligheden for at afgive nærmere forklaring om under sa-
gen.
retten finder herefter at analiza medgyesi har overtrådt varemærkeloven
og designloven.
da analiza medgyesi har krænket sagsøgernes varemærkerettigheder og
louis vuittons designrettigheder, har sagsøgerne ret til erstatning og ri-
meligt vederlag, jf. varemærkelovens § 43, stk. 1, og designlovens § 37,
stk. 1. bedømmelsen efter varemærkeloven og designloven skal ske så-
ledes som bestemmelserne var udformet indtil ændringerne ved lov nr.
1430 af 21. december 2005 da krænkelsen har fundet sted inden æn-
dringslovens ikrafttræden den 1. januar 2006, og da der ikke er holde-
                                     - 12 -
punkter for at de ændrede bestemmelser skal finde anvendelse på kræn-
kelser der er sket før den 1. januar 2006.
da varerne ikke er kommet ud i omsætningen, finder retten ikke at der
er grundlag for at tilkende sagsøgerne erstatning for afsætningstab eller
markedsforstyrrelse, eller godtgørelse for ideel skade. dog finder retten
at analiza medgyesi skal erstatte sagsøgernes udgifter til opbevaring og
destruktion af kopiprodukterne med et beløb, der skønsmæssigt fastsæt-
tes til 10.000 kr. sagsøgerne har derudover krav på et rimeligt vederlag
for udnyttelsen af sagsøgernes varemærker og design. efter oplysninger-
ne om originalprodukternes udsalgspris og et hypotetisk licensniveau på
25% finder retten, at vederlaget kan fastsættes til 15.400 kr. til chanel
og til 69.550 kr. til louis vuitton.
statskassen betaler sagens omkostninger til sagsøgerne med 29.500 kr.,
heraf udgør retsafgift 4.500 kr.
                             thi kendes for ret:
de af toldskat københavn den 15. december 2004 trufne beslutninger
om suspension af frigivelse af produkter i sagerne nr. 02/04-267-01198
og 02/04-267-01200 stadfæstes.
de under den af toldskat københavn foretagne suspension i sagerne
02/04-267-01198 og 02/04-267-01200 beslaglagte produkter afstås til
statskassen til destruktion.
analiza medgyesi forbydes at producere, importere, sælge, markedsføre
og/eller på anden måde overdrage eller disponere over produkter som
bærer et eller flere af chanel s.a.’s eller louis vuitton malletier s.a.’s
registrerede varemærker, jf. bilag 1-2, uden at hidrøre fra chanel s.a.
eller louis vuitton malletier s.a., og/eller bærer varemærker som er for-
vekslelige med de af chanel s.a. eller louis vuitton malletier s.a. regi-
strerede varemærker eller i øvrigt anvende de af chanel s.a. eller louis
vuitton malletier s.a. registrerede varemærker.
                                      - 13 -
analiza medgyesi forbydes at producere, importere, sælge, markedsføre
og/eller på anden måde overdrage eller disponere over produkter som
bærer et eller flere af de af louis vuitton malletier s.a. registrerede de-
signs, jf. bilag 4, uden at hidrøre fra louis vuitton malletier s.a., og/eller
bærer designs som er forvekslelige med de af louis vuitton malletier s.a.
registrerede designs eller i øvrigt at anvende de af louis vuitton malletier
s.a. registrerede designs.
analiza medgyesi skal betale 15.400 kr. med procesrente fra 12. januar
2005 til chanel s.a.
analiza medgyesi skal betale 69.550 kr. med procesrente fra 12. januar
2005 til louis vuitton malletier s.a.
analiza medgyesi skal endvidere betale 10.000 kr. til chanel s.a. og lou-
is vuitton malletier s.a.
statskassen betaler sagens omkostninger med 29.500 kr. til chanel s.a.
og louis vuitton malletier s.a.
     lisbet friis                 jens feilberg           uffe thustrup
                                       (sign.)
                                   ___ ___ ___
                          udskriftens rigtighed bekræftes
                           p.j.v. sø- og handelsretten,
